pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ท่องเที่ยวฯ " จับมือภาคเอกชน จัดแข่งอีสปอร์ตออนไลน์ “ #แบกหมอสู้โควิด ” ระดมทุนมอบสภากาชาดไทย  [กระทรวงการท่องเที่ยวเเละกีฬา]
วันจันทร์ที่ 27 เมษายน 2563
ก.ท่องเที่ยวฯ " จับมือภาคเอกชน จัดแข่งอีสปอร์ตออนไลน์ “ #แบกหมอสู้โควิด ” ระดมทุนมอบสภากาชาดไทย  [กระทรวงการท่องเที่ยวเเละกีฬา]
ก.ท่องเที่ยวฯ " จับมือภาคเอกชน จัดแข่งอีสปอร์ตออนไลน์ “ #แบกหมอสู้โควิด ” ระดมทุนมอบสภากาชาดไทย
ที่ห้องประชุม 1 ชั้น 2 กระทรวงการท่องเที่ยวและกีฬา / เมื่อเวลา14.00 น. วันที่ 27 เม.ย. 63 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานการแถลงข่าว โครงการแข่งขันกีฬาอีสปอร์ตออนไลน์ เพื่อสนับสนุนนโยบาย “ อยู่บ้าน หยุดเชื้อ เพื่อชาติ ” ของรัฐบาล ในสถานการณ์#โควิด19โดยส่งเสริมให้คนไทยมีกิจกรรมออกกําลังกายอยู่บ้านอย่างปลอดภัย เพื่อลดอัตราการแพร่ระบาดของเชื้อไวรัส#COVID19รวมถึงเป็นการระดมทุนเพื่อบริจาคให้แก่สภากาชาดไทย
นายพิพัฒน์ กล่าวว่า การริเริ่มโครงการแข่งขันอีสปอร์ตออนไลน์ภายใต้ชื่อโครงการ “ #แบกหมอสู้โควิด ” ในครั้งนี้ว่าเป็นอีกหนึ่งกิจกรรมของกระทรวงการท่องเที่ยวและกีฬา ที่ได้ผลักดันความร่วมมือของหลายภาคส่วนให้เกิดขึ้น ได้แก่ การกีฬาแห่งประเทศไทย การท่องเที่ยวแห่งประเทศไทย รวมถึงภาคธุรกิจ ได้แก่ บริษัท พีทีจี เอ็นเนอยี จํากัด มหาชน ที่เป็นผู้สนับสนุนด้านงบประมาณการจัดงานทั้งหมด นอกจากนี้ต้องขอขอบคุณ บริษัท Garena Online (Thailand) จํากัด บริษัท Netease Games สําหรับการอนุญาตให้ใช้เกมส์ ซึ่งทั้งสองบริษัทเป็นเจ้าของลิขสิทธิ์ เพื่อใช้ในการแข่งขัน ทั้งยังช่วยในการประชาสัมพันธ์ในสื่อออนไลน์ของบริษัทโดยไม่คิดค่าใช้จ่ายใดๆ รวมถึงขอขอบคุณ TESF สมาคมกีฬาอีสปอร์ตแห่งประเทศไทย ที่ให้ความร่วมมือเป็นอย่างดีมาโดยตลอด
รมว.ท่องเที่ยวและกีฬา กล่าวเพิ่มเติมว่า เกมส์และรูปแบบการแข่งขัน#แบกหมอสู้โควิดมีการจัดแข่งขันทั้งหมด 3 เกมส์ คือ Arena of Valor (ROV), League of Legends (LoL) ซึ่งเป็นเจ้าของลิขสิทธิ์ในเอเชียตะวันออกเฉียงใต้ คือ บริษัท Garena Online (Thailand) จํากัด และอีกเกมส์คือ Identity V โดยมี Netease Games เป็นเจ้าของลิขสิทธิ์ ซึ่งจะทําการแข่งขันบน omu.gg ซึ่งเป็นแพลตฟอร์มการแข่งขัน Esports ออนไลน์อันดับต้นๆ ในประเทศไทย โดยมีกําหนดการแข่งขันตั้งแต่วันที่ 4 พฤษภาคม ถึง 31 กรกฎาคม 2563 โดยทุกกระบวนการของการแข่งขันครั้งนี้จะใช้ช่องทางออนไลน์ทั้งหมด ตั้งแต่การสมัครเข้าแข่งขัน การทําการแข่งขัน การถ่ายทอดสด รวมถึงช่องทางในการรับบริจาค
“ ผมมีความเชื่อมั่นว่าจากโครงการนําร่องครั้งนี้ จะเป็นโอกาสให้เราทุกคนทุกฝ่ายได้ร่วมมือกันผลักดันให้อุตสาหกรรม กีฬาอีสปอร์ตในประเทศไทยเติบโตขึ้น เพื่อสร้างนักกีฬาอาชีพในกีฬาประเภทใหม่ที่สามารถแข่งขันในระดับนานาชาติได้ พร้อมกับแสดงศักยภาพให้โลกรู้ว่าประเทศไทยนั้นพร้อมสําหรับการเป็นเจ้าภาพในการจัดแข่งขันกีฬาอีสปอร์ตในระดับโลก โดยผมหวังเป็นอย่างยิ่งว่ากิจกรรมลักษณะนี้จะนํามาซึ่งการหลั่งไหลเข้ามา ของนักท่องเที่ยวชาวต่างชาติที่ชื่นชอบ และสนใจในกีฬาอีสปอร์ต และถึงแม้ว่าอีสปอร์ตจะเป็นกีฬาชนิดใหม่ที่ควรผลักดันให้เป็นที่นิยมแพร่หลาย แต่การออกกําลังกาย และเล่นกีฬาเป็นประจําก็ยังเป็นสิ่งที่ควรทําอย่างสม่ําเสมอ เพราะสมองที่ฉับไวย่อมมาจากสุขภาพร่างกายที่แข็งแรง” รมว.พิพัฒน์กล่าวในที่สุด
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ บรรยายพิเศษในงาน International Forum
วันศุกร์ที่ 4 สิงหาคม 2560
รมว.กระทรวงดิจิทัลฯ บรรยายพิเศษในงาน International Forum
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี) ร่วมงานสัมมนา “International Forum” พร้อมบรรยายพิเศษในหัวข้อ “Digital Economy and Thailand’s Industrial Development” ซึ่งสถาบันเทคโนโลยีไทย-ญี่ปุ่น (TNI) จัดขึ้นเนื่องในโอกาสครบรอบ 10 ปี การก่อตั้งสถาบันฯ เพื่อเป็นการขอบคุณผู้มีคุณูปการจากภาคส่วนต่างๆ พร้อมทั้งแสดงผลงานที่ผ่านมาและทิศทางในการพัฒนาสถาบันฯ ในอนาคต โดยสถาบันเทคโนโลยีไทย-ญี่ปุ่น เป็นสถาบันอุดมศึกษาที่สมาคมส่งเสริมเทคโนโลยี (ไทย-ญี่ปุ่น) (TPA) ก่อตั้งขึ้นมีวัตถุประสงค์เพื่อผลิตบัณฑิตระดับปริญญาตรีและปริญญาโท ในด้านวิศวกรรมศาสตร์ เทคโนโลยีสารสนเทศ และการบริหารจัดการสมัยใหม่ สู่ภาคธุรกิจและอุตสาหกรรมของไทย ซึ่งภารกิจของสถาบันฯ นบว่ามีความสอดคล้องกับนโยบายรัฐบาลและแผนพัฒนาดิจิทัลเพื่อเศรษฐกิจและสังคม ด้านการพัฒนากําลังคนให้พร้อมเข้าสู่ยุคเศรษฐกิจและสังคมดิจิทัล งานดังกล่าวจัดขึ้น เมื่อวันที่ 2 สิงหาคม 2560 ณ ห้องแกรนด์บอลรูม ชั้น 4 โรงแรมเรดิสัน บลู พลาซา สุขุมวิท 27 กรุงเทพฯ
*************************
รัฐบาลไทย-ข่าวทำเนียบรัฐบาล-การประชุมบูรณาการการวิเคราะห์ข้อมูลผลิตภัณฑ์มวลรวมจังหวัด (Gross Provincial Product: GPP) ระหว่างหน่วยงานส่วนกลาง และหน่วยงานระดับจังหวัด
วันจันทร์ที่ 7 ตุลาคม 2562
การประชุมบูรณาการการวิเคราะห์ข้อมูลผลิตภัณฑ์มวลรวมจังหวัด (Gross Provincial Product: GPP) ระหว่างหน่วยงานส่วนกลาง และหน่วยงานระดับจังหวัด
นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม รักษาราชการแทนอธิบดีกรมส่งเสริมอุตสาหกรรม  เป็นประธานในการประชุมบูรณาการการวิเคราะห์ข้อมูลผลิตภัณฑ์มวลรวมจังหวัด  ห้องประชุมชุณหะวัณ ชั้น 3 อาคาร สํานักงานปลัดกระทรวงอุตสาหกรรม
วันนี้ (7 ตุลาคม 2562) นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม รักษาราชการแทนอธิบดีกรมส่งเสริมอุตสาหกรรม ในฐานะประธานคณะทํางานบูรณาการข้อมูลสารสนเทศและการบริการภาครัฐ เป็นประธานในการประชุมบูรณาการการวิเคราะห์ข้อมูลผลิตภัณฑ์มวลรวมจังหวัด (Gross Provincial Product: GPP) ระหว่างหน่วยงานส่วนกลาง และหน่วยงานระดับจังหวัด ซึ่งจัดขึ้นเพื่อรับฟังความคิดเห็นและข้อเสนอแนะจากหน่วยงานที่เกี่ยวข้อง เพื่อบูรณาการองค์ความรู้ของเนื้อหาการจัดทําข้อมูล GPP ภายใต้หลักเกณฑ์ที่มีมาตรฐานและเป็นไปในทิศทางเดียวกันทั่วประเทศโดยมีผู้แทนจาก สํานักงานสภาพัฒนาการเศรษฐกิจและสังคมแห่งชาติ สํานักงานสถิติแห่งชาติ มหาวิทยาลัยเชียงใหม่ และหน่วยงานในสังกัดกระทรวงอุตสาหกรรม เข้าร่วมในการประชุมด้วย ณ ห้องประชุมชุณหะวัณ ชั้น 3 อาคาร สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรี เปิดงานสัมมนา “วิสัยทัศน์รัฐบาลดิจิทัลประเทศไทย : Thailand Digital Government Vision 2017 - 2021”
วันพฤหัสบดีที่ 9 มีนาคม 2560
นายกรัฐมนตรี เปิดงานสัมมนา “วิสัยทัศน์รัฐบาลดิจิทัลประเทศไทย : Thailand Digital Government Vision 2017 - 2021”
นายกรัฐมนตรี
พลเอก ประยุทธ์ จันทร์โอชา นายกรัฐมนตรี เป็นประธานเปิดงานสัมมนา “วิสัยทัศน์รัฐบาลดิจิทัลประเทศไทย : Thailand Digital Government Vision 2017 - 2021” โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม และผู้บริหารกระทรวงฯ ให้การต้อนรับและเข้าร่วมงานฯ ณ ตึกสันติไมตรี ทําเนียบรัฐบาล กรุงเทพฯ เมื่อวันที่ 8 มีนาคม 2560 ซึ่งสํานักงานรัฐบาลอิเล็กทรอนิกส์ (องค์การมหาชน) หน่วยงานในสังกัดกระทรวงฯ จัดงานสัมมนาดังกล่าวขึ้นเพื่อให้หน่วยงานภาครัฐรับทราบวิสัยทัศน์รัฐบาลดิจิทัลประเทศไทย (Thailand Digital Government Vision 2017 - 2021) และนํามาใช้เป็นแนวทางในการพัฒนางานตามแผนพัฒนารัฐบาลดิจิทัลของประเทศไทยอย่างเป็นรูปธรรม โดยภายในงานครั้งนี้มีพิธีลงนามบันทึกข้อตกลงความร่วมมือในการพัฒนาทักษะด้านดิจิทัลสําหรับข้าราชการและบุคลากรภาครัฐ (Digital Government Skill Development) ระหว่าง สํานักงานรัฐบาลอิเล็กทรอนิกส์ (องค์การมหาชน) กระทรวงดิจิทัลเพื่อเศรษฐกิจและสังคม สํานักงานคณะกรรมการข้าราชการพลเรือน และสถาบันคุณวุฒิวิชาชีพ (องค์การมหาชน) ซึ่งมีเจตจํานงในการร่วมมือกันพัฒนาความรู้และทักษะของบุคลากรภาครัฐให้สามารถใช้ประโยชน์จากเทคโนโลยีดิจิทัล สอดคล้องตามยุทธศาสตร์ที่ 5 ในแผนการพัฒนารัฐบาลดิจิทัลของประเทศไทย ระยะ 3 ปี (พ.ศ.2559 - 2561) อีกด้วย
**************************
รัฐบาลไทย-ข่าวทำเนียบรัฐบาล-กสร. สร้างความเข้มแข็งเครือข่ายคุ้มครองแรงงาน ช่วยเป็นหูเป็นตา เฝ้าระวัง ดูแลแรงงานต่างด้าวให้ได้รับสิทธิตามกฎหมาย
วันอังคารที่ 28 มกราคม 2563
กสร. สร้างความเข้มแข็งเครือข่ายคุ้มครองแรงงาน ช่วยเป็นหูเป็นตา เฝ้าระวัง ดูแลแรงงานต่างด้าวให้ได้รับสิทธิตามกฎหมาย
กรมสวัสดิการและคุ้มครองแรงงาน เสริมสร้างองค์ความรู้ในการบริหารชมรมเครือข่ายการคุ้มครองแรงงานต่างด้าวให้เข้มแข็ง เพิ่มทักษะด้านการสอดส่อง ดูแล เฝ้าระวัง และเบาะแสการปฏิบัติที่ไม่ถูกต้องตามกฎหมายว่าด้วยการคุ้มครองแรงงาน เพื่อคุ้มครองสิทธิแรงงานต่างด้าว
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมได้ดําเนินการส่งเสริมให้มีการจัดตั้งเครือข่ายการคุ้มครองแรงงานในระบบ และเครือข่ายการคุ้มครองแรงงานต่างด้าว เพื่อทําหน้าที่สอดส่อง ดูแล เฝ้าระวัง และแจ้งเบาะแส เมื่อพบเห็นการใช้แรงงานที่ไม่ถูกต้องตามกฎหมาย รวมทั้งแรงงานเด็ก และการค้ามนุษย์ด้านแรงงาน ตลอดจนช่วยประชาสัมพันธ์เผยแพร่ข้อมูลข่าวสารเกี่ยวกับสิทธิหน้าที่ตามกฎหมายคุ้มครองแรงาน ให้แก่ นายจ้าง ลูกจ้าง และประชาชนทั่วไป ซึ่งในปัจจุบันมีบุคคลหลากหลายภาคส่วนของสังคมได้เข้ามาเป็นเครือข่ายการคุ้มครองแรงงานเป็นจํานวนมาก และกระจายอยู่ทั่วประเทศ รวมจํานวนทั้งสิ้น 2,206 คน ซึ่งบุคคลเหล่านี้เข้ามาปฏิบัติงานช่วยเหลือภาครัฐด้วยความเสียสละ ดังนั้น เพื่อให้เครือข่ายดังกล่าวเกิดความเข้มแข็งอย่างต่อเนื่อง และยั่งยืน จึงได้จัด Workshop เพื่อเสริมสร้างองค์ความรู้ในการบริหารชมรมเครือข่ายการคุ้มครองแรงงานต่างด้าว และองค์ความรู้ที่สําคัญที่จะได้นําไปใช้ในการปฏิบัติหน้าที่ของเครือข่ายให้เกิดประสิทธิภาพ อาทิ บทบาทหน้าที่เครือข่ายการคุ้มครองแรงงานในสถานการณ์ในปัจจุบัน กฎหมายคุ้มครองแรงงานไทยกับมาตรฐานสากล เป็นต้น
อธิบดี กสร. กล่าวต่อว่า การประชุมเชิงปฏิบัติการ (Workshop) ในครั้งนี้เป็นการสร้างความเข้มแข็งให้กับเครือข่ายคุ้มครองแรงงาน ที่จะเป็นหูเป็นตา เป็นกระบอกเสียงให้แก่กรม โดยการช่วยประชาสัมพันธ์ข้อมูลข่าวสารของหน่วยงานภายใต้สังกัดกระทรวงแรงงาน ซึ่งเป็นข้อมูลความรู้เกี่ยวกับสิทธิหน้าที่ นายจ้าง ลูกจ้าง รับแจ้งข้อร้องเรียน ร้องทุกข์ ตลอดจนช่วยประสานกับสํานักงานสวัสดิการและคุ้มครองแรงงานจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ เพื่อให้พนักงานตรวจแรงงานได้ดําเนินการในส่วนที่เกี่ยวข้องได้อย่างทันเหตุการณ์ อันจะนําไปสู่การสร้างความเป็นธรรม ทั่วถึง อย่างเท่าเทียมตามจุดมุ่งหมายของกรมได้อย่างแน่นอน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติ เปิดตัวศูนย์ควบคุมการติดตามตัวด้วยระบบอิเล็กทรอนิกส์  พร้อมนำเครื่อง EM มาใช้กับผู้กระทำผิด ๑ มกราคม ๒๕๖๒
วันจันทร์ที่ 24 ธันวาคม 2561
กระทรวงยุติธรรม โดยกรมคุมประพฤติ เปิดตัวศูนย์ควบคุมการติดตามตัวด้วยระบบอิเล็กทรอนิกส์  พร้อมนําเครื่อง EM มาใช้กับผู้กระทําผิด ๑ มกราคม ๒๕๖๒
กระทรวงยุติธรรม โดยกรมคุมประพฤติ เปิดตัวศูนย์ควบคุมการติดตามตัวด้วยระบบอิเล็กทรอนิกส์ พร้อมนําเครื่อง EM มาใช้กับผู้กระทําผิด ๑ มกราคม ๒๕๖๒
ในวันจันทร์ที่ ๒๔ ธันวาคม ๒๕๖๑ เวลา ๐๙.๐๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ณ ศูนย์ควบคุมการติดตามด้วยระบบอิเล็กทรอนิกส์ กรมคุมประพฤติ
ชั้น ๖ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร
เป็นประธานในพิธีเปิดศูนย์ควบคุมการติดตามตัวด้วยระบบอิเล็กทรอนิกส์กรมคุมประพฤติ กระทรวงยุติธรรม
พร้อมเยี่ยมชมศูนย์ควบคุมฯ และชมการสาธิตการใช้ระบบอุปกรณ์อิเล็กทรอนิกส์ติดตามตัว (EM)
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายประสาร มหาลี้ตระกูล อธิบดีกรมคุมประพฤติ พร้อมด้วยผู้บริหารในสังกัดกระทรวงยุติธรรม
และผู้แทนจากหน่วยงานที่เกี่ยวข้อง เข้าร่วมฯ
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมมีบทบาท
ที่สําคัญในการอํานวยความยุติธรรมและส่งเสริมคนดีสู่สังคม และในขณะที่ประเทศไทยก้าวสู่ยุคการใช้เทคโนโลยีในการพัฒนาประเทศ การนําอุปกรณ์อิเล็กทรอนิกส์ติดตามตัว หรือ EM มาใช้กับผู้กระทําผิด
จึงเป็นแนวทางที่สอดคล้องกับนโยบายของรัฐบาลในการขับเคลื่อนประเทศไทย และพัฒนาขีดความสามารถในการให้บริการประชาชนของกระทรวงยุติธรรม ซึ่งสามารถสร้างความเชื่อมั่นให้กับสังคมในด้านการดูแลผู้กระทําผิดของกระทรวงยุติธรรม นอกจากนี้ ยังเป็นมาตรการทางเลือกแทนการจําคุกที่สําคัญ ซึ่งเปิดโอกาสให้ผู้กระทําผิดได้รับการปฏิบัติอย่างเหมาะสมในชุมชน จึงหวังเป็นอย่างยิ่งว่า การดําเนินการของ
ศูนย์ควบคุมฯ และการนําอุปกรณ์อิเล็กทรอนิกส์ติดตามตัวมาใช้กับผู้กระทําผิด จะเป็นหลักประกันความปลอดภัยให้กับชุมชน และส่งเสริมคนดีให้กลับสู่สังคม อันเป็นการสร้างความสงบสุขในสังคมได้อย่างยั่งยืน
ทั้งนี้มีกําหนดเริ่มดําเนินการพร้อมกันทั่วประเทศในวันที่ ๑ มกราคม ๒๕๖๒
รัฐบาลไทย-ข่าวทำเนียบรัฐบาล-นายกรัฐมนตรีนำข้าราชการและเจ้าหน้าที่หน่วยงานในทำเนียบรัฐบาลออกกำลังกายเพื่อสุขภาพที่แข็งแรงตื่นตัวในการปฏิบัติงานและประกอบกิจกรรมในชีวิตประจำวัน
วันพุธที่ 23 พฤศจิกายน 2559
นายกรัฐมนตรีนําข้าราชการและเจ้าหน้าที่หน่วยงานในทําเนียบรัฐบาลออกกําลังกายเพื่อสุขภาพที่แข็งแรงตื่นตัวในการปฏิบัติงานและประกอบกิจกรรมในชีวิตประจําวัน
พลเอก ประยุทธ์ จันทร์โอชา นายกรัฐมนตรีนําข้าราชการและเจ้าหน้าที่หน่วยงานในทําเนียบรัฐบาลออกกําลังกายเพื่อสุขภาพที่แข็งแรงตื่นตัวในการปฏิบัติงานและประกอบกิจกรรมในชีวิตประจําวัน
วันนี้ (23 พ.ย.2559) เวลา 15.30 น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเหล่าข้าราชการ ลูกจ้าง พนักงาน และเจ้าหน้าที่หน่วยงานภายในทําเนียบรัฐบาล ได้แก่ สํานักงานปลัดสํานักนายกรัฐมนตรี สํานักเลขาธิการนายกรัฐมนตรี สํานักเลขาธิการคณะรัฐมนตรี และสํานักงานสภาความมั่นคงแห่งชาติ ออกกําลังกายร่วมกันในกิจกรรมต่าง ๆ ได้แก่ แอโรบิค เดินยืนแกว่งแขน เล่นโยนห่วง/จานร่อน และเซตวอลเลย์บอล เพื่อส่งเสริมสุขภาพให้มีร่างกายที่แข็งแรง ตื่นตัวกระปรี้กระเปร่าในการประกอบกิจกรรมต่าง ๆ ทั้งในการดํารงชีวิตประจําวันและการปฏิบัติหน้าที่ ตลอดจนสามารถช่วยผ่อนคลายความเครียดจากการทํางาน หรือปัญหาอื่นๆ ที่ประสบระหว่างวัน และยังช่วยให้สมองปลอดโปร่งสดชื่นด้วย โดยมี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา พลเอก วิลาศ อรุณศรี เลขาธิการนายกรัฐมนตรี พร้อมด้วยคณะผู้บริหารสํานักเลขาธิการนายกรัฐมนตรี และผู้บริหารหน่วยงานภายในทําเนียบรัฐบาล ตลอดจนเจ้าหน้าที่ที่เกี่ยวข้องเข้าร่วมกิจกรรมออกกําลังกายครั้งนี้ประมาณ 200 คน
ทั้งนี้ การจัดกิจกรรมออกกําลังกายดังกล่าวสืบเนื่องจากรายงานผลการประชุมนานาชาติว่าด้วยการส่งเสริมกิจกรรมทางกายพบว่าผู้สูงอายุและเด็กของประเทศไทยส่วนใหญ่มีพฤติกรรมในการทํากิจกรรมรับชมโทรทัศน์และนั่งเล่นไอแพดเป็นระยะเวลานาน นายกรัฐมนตรี จึงมีแนวคิดว่า ทุกวันพุธช่วงเวลาประมาณ 15.00 น. – 16.30 น. อยากให้เป็นช่วงเวลาของการออกกําลังกาย โดยเฉพาะข้าราชการและเจ้าหน้าที่ในทําเนียบรัฐบาล ส่วนกรณีที่เลือกให้มีการจัดกิจกรรมออกกําลังกายวันพุธเพราะเป็นวันกลางสัปดาห์ที่เหมาะสําหรับการกระตุ้นร่างกายให้ตื่นตัวรู้สึกสดชื่นพร้อมสําหรับการทํางานในอีก 2 วันที่เหลือก่อนวันหยุดสุดสัปดาห์
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ร่วมกับกองทัพอากาศลงนามบันทึกข้อตกลงว่าด้วยความร่วมมือการรักษาความปลอดภัยบริเวณแนวเชื่อมต่อพื้นที่การบิน
วันพฤหัสบดีที่ 8 มิถุนายน 2560
บริษัท ท่าอากาศยานไทย จํากัด (มหาชน) ร่วมกับกองทัพอากาศลงนามบันทึกข้อตกลงว่าด้วยความร่วมมือการรักษาความปลอดภัยบริเวณแนวเชื่อมต่อพื้นที่การบิน
บริษัท ท่าอากาศยานไทย จํากัด (มหาชน) (ทอท.) ร่วมกับ กองทัพอากาศ (ทอ.) ลงนามบันทึกข้อตกลงว่าด้วยความร่วมมือการรักษาความปลอดภัยบริเวณแนวเชื่อมต่อพื้นที่การบิน
ณ ท่าอากาศยานดอนเมือง (ทดม.) ท่าอากาศยานเชียงใหม่ (ทชม.) และท่าอากาศยานหาดใหญ่ (ทหญ.) โดยมี นายนิตินัย ศิริสมรรถการ กรรมการผู้อํานวยการใหญ่ ทอท. ร่วมลงนามกับ พลอากาศเอก จอม รุ่งสว่าง ผู้บัญชาการทหารอากาศ เมื่อวันที่ 5 มิถุนายน 2560 ณ ห้องรับรองพิเศษ 1 กองบัญชาการกองทัพอากาศ
นายนิตินัย ศิริสมรรถการ กรรมการผู้อํานวยการใหญ่ ทอท. กล่าวว่า ทอท. ในฐานะผู้บริหารท่าอากาศยานต้องดําเนินการตามกฎระเบียบของรัฐและมาตรฐานสากล เพื่อรักษาความปลอดภัยของผู้โดยสาร ผู้ปฏิบัติงาน และผู้ที่มาใช้บริการท่าอากาศยานของ ทอท. ที่มีบริเวณเชื่อมต่อกับพื้นที่ของ ทอ. จํานวน 3 แห่ง ได้แก่ ทดม. ทชม. และ ทหญ. ได้ร่วมมือกับ ทอ. ศึกษาและประเมินความเสี่ยงด้านการรักษาความปลอดภัย โดยกําหนดมาตรการรองรับสําหรับพื้นที่บริเวณแนวเชื่อมต่อพื้นที่การบินของท่าอากาศยาน ทั้ง 3 แห่ง รวมทั้งลงนามในบันทึกข้อตกลงว่าด้วยความร่วมมือการรักษาความปลอดภัยบริเวณแนวเชื่อมต่อพื้นที่การบิน ณ ทดม. ทชม. และ ทหญ. เพื่อส่งเสริม สนับสนุน และประสานประโยชน์ร่วมกัน รวมถึงความร่วมมือด้านการรักษาความปลอดภัย โดยคํานึงถึงภารกิจด้านความมั่นคงปลอดภัยกิจการการบินของประเทศ ดังนี้
1. การรักษาความปลอดภัยบริเวณแนวเชื่อมต่อพื้นที่การบิน ณ ทดม. ทชม. และ ทหญ. ซึ่งจะควบคุมการผ่านเข้าออก และร่วมกันจัดเจ้าหน้าที่เฝ้าระวังผ่านระบบกล้องโทรทัศน์วงจรปิด (CCTV)
2. การสนับสนุนการปฏิบัติงานการรักษาความปลอดภัย โดยการสนับสนุนบุคลากรในการฝึกอบรมและเอกสารวิชาการ รวมทั้งด้านการข่าวเพื่อการรักษาความปลอดภัยท่าอากาศยาน และร่วมกันสนับสนุนด้านการใช้พื้นที่ ระบบ อุปกรณ์ และสิ่งอํานวยความสะดวก
การลงนามในบันทึกข้อตกลงในด้านการรักษาความปลอดภัยบริเวณแนวเชื่อมต่อพื้นที่การบินของท่าอากาศยานทั้ง 3 แห่ง ระหว่าง ทอท. และ ทอ. จะช่วยอํานวยความสะดวกและก่อให้เกิดความปลอดภัยแก่อากาศยานต่าง ๆ ที่ปฏิบัติการบินอยู่ในพื้นที่ของท่าอากาศยานที่ใช้ร่วมกัน รวมทั้งเพื่อเพิ่มประสิทธิภาพในการปฏิบัติงานให้ได้ประโยชน์สูงสุด และคงไว้ซึ่งความมั่นคงปลอดภัยของประเทศ
รัฐบาลไทย-ข่าวทำเนียบรัฐบาล-พิธีมอบโล่เชิดชูเกียรติเสมา ป.ป.ส.และเกียรติบัติ โครงการสถานศึกษาสีขาว ปีการศึกษา 2558
วันพฤหัสบดีที่ 27 เมษายน 2560
พิธีมอบโล่เชิดชูเกียรติเสมา ป.ป.ส.และเกียรติบัติ โครงการสถานศึกษาสีขาว ปีการศึกษา 2558
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานพิธีมอบโล่เชิดชูเกียรติเสมา ป.ป.ส. และเกียรติบัตร โครงการสถานศึกษาสีขาว ปลอดยาเสพติดและอบายมุข ปีการศึกษา 2558
รัฐบาลและรัฐมนตรีว่าการกระทรวงศึกษาธิการมีนโยบายให้ผู้บริหารสถานศึกษาในสังกัด ดําเนินการป้องกันและแก้ไขปัญหายาเสพติด ด้วยกระบวนการสร้างภูมิคุ้มกันยาเสพติดที่เข้มแข็ง ต่อเนื่อง และยั่งยืน ป้องกันผู้เสพยารายใหม่ และให้การช่วยเหลือผู้ที่เกี่ยวข้องกับยาเสพติดตามกระบวนการโครงการสถานศึกษาสีขาว ปลอดยาเสพติดและอบายมุขอย่างครบวงจร
การดําเนินการดังกล่าวเริ่มต้นจากห้องเรียนสีขาว/แผนกสีขาว โดยนักเรียนนักศึกษาแกนนํา 4 ฝ่าย ได้แก่ ฝ่ายการเรียน ฝ่ายการงาน ฝ่ายสารวัตรนักเรียน และฝ่ายกิจกรรม ดําเนินการดูแลช่วยเหลือให้คําปรึกษาตามหลักการเพื่อนช่วยเพื่อน ซึ่งที่ผ่านสามารถแก้ไขปัญหาผู้เกี่ยวข้องกับยาเสพติดและลดพฤติกรรมไม่พึงประสงค์ในระดับที่ควบคุมได้ โดยในปีการศึกษา 2558 มีสถานศึกษาที่มีผลงานระดับดีเด่น จํานวน 1,177 แห่ง รับโล่เชิดชูเกียรติเสมา ป.ป.ส. และประเภทหน่วยงาน ผู้บริหารหน่วยงาน บุคลากร ผู้บริหารสถานศึกษา ครู ที่มีผลงานระดับดีเด่น รับเกียรติบัตร จํานวน 2,656 ผลงาน
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ ได้กล่าวให้โอวาทกับผู้เข้ารับรางวัลทุกคนว่า ขอแสดงความยินดีกับทุกท่านที่ได้รับรางวัลในวันนี้ ให้รางวัลที่ได้รับนี้ เป็นเครื่องเตือนใจถึงความวิริยะอุตสาหะ ความมุ่งมั่นที่จะทําให้สถานศึกษาปลอดยาเสพติดและอบายมุขต่างๆ และขอฝากผู้บริหาร ครู บุคลากรทุกท่าน ในการขับเคลื่อนโรงเรียนคุณธรรมให้เกิดผลเป็นที่ประจักษ์ ที่ต้องอาศัยความร่วมมือจากทุกฝ่าย ซึ่งขณะนี้มีศึกษาธิการภาคจากส่วนกลางเข้ามาช่วยเหลือดูแลการทํางานของท่าน ถือเป็นงานส่วนหนึ่งที่เราทําถวายพระบาทสมเด็จพระปรมินทรมหาภูมิพลอดุลยเดช ตอบแทนที่พระองค์ทรงห่วงใยเรามาตลอด ขอให้ช่วยกันน้อมนําพระบรมราโชวาทศาสตร์ของพระราชามาใช้และสั่งสอนลูกหลานของเรา ไม่ว่าจะเป็นความรู้รักสามัคคี เรื่องเข้าใจเข้าถึงพัฒนา รักษาเอกลักษณ์ของชนชาติไทยมีความสุภาพเรียบร้อย เคารพผู้ใหญ่ เป็นต้น โดยเฉพาะหลักปรัชญาของเศรษฐกิจพอเพียงที่ขอให้เน้นย้ํากับนักเรียนเป็นพิเศษ ให้รู้ซึ้งถึงความประหยัด ความกตัญญูกตเวทิตา ความซื่อสัตย์สุจริต ความรับผิดชอบ รวมถึงการยึดมั่นในคุณธรรมจริยธรรม เพื่อให้ลูกหลานเติบโตเป็นคนดีของสังคมและเป็นกําลังสําคัญในการพาประเทศชาติก้าวหน้าต่อไป
รัฐบาลไทย-ข่าวทำเนียบรัฐบาล-กรุงไทยจับมือมหาวิทยาลัยแม่โจ้ผลักดัน 3 เทคโนโลยี มุ่งสู่ Smart University
วันศุกร์ที่ 23 พฤศจิกายน 2561
กรุงไทยจับมือมหาวิทยาลัยแม่โจ้ผลักดัน 3 เทคโนโลยี มุ่งสู่ Smart University
ธนาคารกรุงไทยร่วมแถลงข่าวความร่วมมือการให้บริการจัดการทางการเงินผ่านระบบ Krungthai Digital Platform ในโครงการ MJU Smart University ที่มหาวิทยาลัยแม่โจ้ เมื่อวันที่ 23 พฤศจิกายน 2561
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทยและ ผู้ช่วยศาสตราจารย์ ดร.จําเนียร ยศราช อธิการบดี มหาวิทยาลัยแม่โจ้ ร่วมแถลงข่าวความร่วมมือการให้บริการจัดการทางการเงินผ่านระบบ Krungthai Digital Platform ในโครงการ MJU Smart University ที่มหาวิทยาลัยแม่โจ้ เมื่อวันที่ 23 พฤศจิกายน 2561
นางอรนุช ศิรประภา เปิดเผยว่า บทบาทของธนาคารกรุงไทย ในฐานะธนาคารพาณิชย์ของรัฐ คือ การร่วมสนับสนุนนโยบายของภาครัฐในด้านต่างๆ รวมถึงสนับสนุนการศึกษา โดยร่วมกับมหาวิทยาลัยต่างๆ สร้างมหาวิทยาลัยอัจฉริยะและสังคมไร้เงินสด ซึ่งเป็น 1 ใน 5 ของ Ecosystem ของธนาคาร ซึ่งประกอบด้วย กลุ่มหน่วยงานภาครัฐ (Government) กลุ่มการชําระเงิน (Payment) กลุ่มด้านสุขภาพและการรักษาพยาบาล (Health and Medical) กลุ่มมหาวิทยาลัย โรงเรียน นักศึกษาและนักเรียน (University and Education) และระบบขนส่ง (Mass Transit)
“ธนาคารกรุงไทย ได้พัฒนาบัตรนักศึกษาและบัตรบุคลากรของมหาวิทยาแม่โจ้ ด้วยนวัตกรรมบัตรนักศึกษา Smart Card พัฒนา 3 เทคโนโลยี ได้แก่ 1.ชิปการ์ด สามารถถอน โอน จ่ายเงินได้ทั้งในและต่างประเทศ 2.Paywave สามารถชําระค่าสินค้าและบริการผ่านเครื่อง EDC และ 3.Virtual Card บน University Mobile Application เชื่อมโยงทุกการใช้ชีวิตภายในมหาวิทยาลัย เช่น เช็คเวลาเข้าเรียน เช็คชื่อเข้าชั้นเรียน เข้าห้องสมุด ใช้ยืม-คืนหนังสือในห้องสมุด เช็คชื่อในวันรับปริญญา และเช็คเวลาเข้างาน นอกจากนี้ ธนาคารยังได้ติดตั้งเครื่อง EDC ตามจุดรับชําระเงินต่างๆ ภายในมหาวิทยาลัยกว่า 150 เครื่อง และให้บริการ QR Code เพื่อรับชําระเงินของหน่วยงานและร้านค้าภายในมหาวิทยาลัยอีกด้วย”
นางอรนุช ศิรประภา กล่าวต่อไปว่า ธนาคารอยู่ระหว่างพัฒนา University Mobile Application ที่เชื่อมโยงระบบสารสนเทศทางการศึกษาของมหาวิทยาลัยแม่โจ้ กับระบบชําระเงินอิเล็กทรอนิกส์ ผ่านกรุงไทย NEXT ได้แก่ การลงทะเบียนเรียน บริการข้อมูลต่าง ๆ เกี่ยวกับมหาวิทยาลัย ทั้งอาคารสถานที่ รถรับส่ง และหอพัก อีกทั้งธนาคารยังจะขยายความร่วมมือกับมหาวิทยาลัยแม่โจ้ในด้านอื่นๆ เพื่อให้เกิดการพัฒนาที่ยั่งยืน เช่น งานวิชาการที่ธนาคารมีความเชี่ยวชาญ สนับสนุนนักศึกษาฝึกงานกับธนาคาร ทั้งนี้ ที่ผ่านมาธนาคารได้ให้บริการจัดการทางการเงินที่ครบวงจรผ่านระบบ Krungthai Digital Platform กับมหาวิทยาลัยต่างๆ อาทิมหาวิทยาลัยแม่ฟ้าหลวง มหาวิทยาลัยวลัยลักษณ์ และมหาวิทยาลัยราชภัฏนครปฐม
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-สถานการณ์ในปัจจุบันมีความจำเป็นมากเพียงใด ที่จะต้องมีการค้นหาผู้ป่วยเชิงรุก (Active Case Finding) ในขณะที่ยอดผู้ป่วยไวรัสโควิด-19 ลดน้อยลง ??
วันเสาร์ที่ 23 พฤษภาคม 2563
สถานการณ์ในปัจจุบันมีความจําเป็นมากเพียงใด ที่จะต้องมีการค้นหาผู้ป่วยเชิงรุก (Active Case Finding) ในขณะที่ยอดผู้ป่วยไวรัสโควิด-19 ลดน้อยลง ??
สถานการณ์ปัจจุบันมีความจําเป็นมากเพียงใด ที่จะต้องมีการค้นหาผู้ป่วยเชิงรุก ??
Q : สถานการณ์ในปัจจุบันมีความจําเป็นมากเพียงใด ที่จะต้องมีการค้นหาผู้ป่วยเชิงรุก (Active Case Finding) ในขณะที่ยอดผู้ป่วยไวรัสโควิด-19 ลดน้อยลง ??
A : ยังคงมีความจําเป็น เพียงแต่ต้องปรับแนวทางใหม่ จากการลงพื้นที่แบบปูพรม เป็นการเลือกการค้นหา ทั้งในพื้นที่เสี่ยงที่มีผู้คนรวมกลุ่มกันเป็นจํานวนมาก และในส่วนของประชากรกลุ่มเสี่ยงต่างๆ อาทิ กลุ่มประชาชนในชุมชนแออัด กลุ่มแรงงานต่างด้าว กลุ่มอาชีพที่มีความเสี่ยงในการพบปะผู้คนเป็นจํานวนมาก
รัฐบาลไทย-ข่าวทำเนียบรัฐบาล-พิธีปิดงานฝึกอบรมหลักสูตร การเป็นข้าราชการที่ดี รุ่นที่ ๙  ของกระทรวงอุตสาหกรรม
วันศุกร์ที่ 21 กรกฎาคม 2560
พิธีปิดงานฝึกอบรมหลักสูตร การเป็นข้าราชการที่ดี รุ่นที่ ๙  ของกระทรวงอุตสาหกรรม
ผู้ตรวจราชการกระทรวงอุตสาหกรรม เป็นประธานในพิธีปิดงานฝึกอบรมหลักสูตร การเป็นข้าราชการที่ดี รุ่นที่ ๙  ของกระทรวงอุตสาหกรรม
วันนี้ (21 กรกฎาคม 2560) นายเดชา เกื้อกูล ผู้ตรวจราชการกระทรวงอุตสาหกรรม เป็นประธานในพิธีปิดงานฝึกอบรมหลักสูตร การเป็นข้าราชการที่ดี รุ่นที่ ๙ ของกระทรวงอุตสาหกรรม และมอบวุฒิบัตรให้แก่ผู้ผ่านการฝึกอบรม ณ โรงแรมเดอะทวินทาวเวอร์กรุงเทพฯ
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน 4 ล้านกว่าบาท
วันอังคารที่ 24 มกราคม 2560
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน 4 ล้านกว่าบาท
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 7 คณะ
วันนี้ (14 มกราคม 2560) เวลา 15.45 น. ณ บริเวณด้านหน้าอาคาร สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 7 คณะ
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะต่าง ๆ ดังกล่าว พร้อมได้กล่าวขอบคุณคณะบุคคลของภาครัฐและเอกชนที่ได้ร่วมแรงร่วมใจกันมาบริจาคเงินในครั้งนี้ ซึ่งทางรัฐบาลจะได้นําเงินไปช่วยเหลือผู้ประสบภัยน้ําท่วมในภาคใต้ตามเจตนารมณ์ของผู้บริจาคโดยเร่งด่วนต่อไป
ทั้งนี้ รัฐบาลได้จัดตั้ง “ศูนย์ช่วยเหลือประชาชนประสบภัยน้ําท่วมภาคใต้” ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย อนึ่ง รายนามตัวแทนคณะบุคคลจากองค์กรภาครัฐและและภาคเอกชนที่มาบริจาคฯ จํานวน 7 คณะ มีดังนี้
1. ตัวแทน บริษัท เมกเนคอม พีซีชั่น เทคโนโลยี จํากัด (มหาชน) จํานวนเงิน 105,000 บาท
2. ตัวแทน บริษัท ฮัทชินสัน เทคโนโลยี โอปอเรชั่น ประเทศไทย จํากัด จํานวนเงิน 23,444 บาท
3. ตัวแทน สถาบันบัณฑิตพัฒนบริหารศาสตร์ จํานวนเงิน 125,500 บาท
4. ตัวแทน บริษัท ซิงหวอไท่ จํากัด จํานวนเงิน 150,000 บาท
5. ตัวแทน มูลนิธิปึงเถ่ากงเซ็นต์หลุยส์ (เชียงฮวด) จํานวนเงิน 200,000 บาท
6. ตัวแทน สมาคมการค้าไทย – ไต้หวัน จํานวนเงิน 1,750,000 บาท
7. ตัวแทน สมาคมไต้หวันแห่งประเทศไทย จํานวนเงิน 1,750,000 บาท
สรุปยอดเงินที่คณะบุคคลขององค์กรภาครัฐและเอกชนที่บริจาคช่วยเหลือผู้ประสบอุทกภัยภาคใต้จํานวน 7 คณะ ยอดเงินรวม 4,103,444 บาท
*************************************
กลุ่มประชาสัมพันธ์และเผยแพร่ สํานักโฆษก